
                                                               FABULE 
 
 
 
                      Cine aleargă după doi iepuri,nu prinde  niciunul 
 
 
O gaiţă şi-un păun 
Se ceartă pe un ceaun 
De boabe mici,albe,de mei, 
Alunecoase şi cu gustul de ulei. 
 
După-o ceartă de vreo oră 
S-au bătut ca într-o horă 
Şi şi-au smuls chiar penele, 
Genele,sprâncenele. 
 
Şi păunul a plecat 
Încet,demn,dar supărat. 
Gaiţa,care rămase 
Doar cu pielea de pe oase, 
 
Ia penele de păun, 
Le lipeşte cu săpun 
Pe pielea  ei cea cheală 
Şi fără socoteală. 
 
Iese-n lume-aşa boită, 
La păuni o dă cotită 
-Ştii,că-i unul dintre ei, 
Însă nişte derbedei 
L-au cam jumulit puţin 
Şi-are sufletul pelin. 
 
Păunii n-au ascultat 
De al lor bastard fârtat. 
La bătaie l-au luat, 
Însă cu greu a scăpat. 
 
 
 
 
Jumulită,supărată, 
Gaiţa s-a dus îndată 
La surorile din cârd 
Care-au fugit spumegând 
 
Şi au luat-o la bătaie, 
Vrând mândria să-i înmoaie. 
De aşa struţocămilă 
Tuturor le era silă. 
 
 
                              Niciodată nu se ştie unde-ajungi 
 
 
Câteodată omul 
Se crede tare ca pomul, 
Însă la ceva gândrşte 
Şi-altceva înfăptuieşte. 
 
De pildă Columb, 
Omul cel de plumb, 
Pe-o  corabie plecă, 
Spre Indii se-ndepărtă, 
 
Că.auzise de curând 
Că pământul e  rotund 
Şi,ducându-se spre vest, 
O s-ajungă chiar în est. 
 
Plecând spre Indiile lui 
Pe mările pământului, 
O altă ţară găsi, 
Indieni descoperi, 
Ce trăiau în ţară nouă 
Care v-ar plăcea şi vouă. 
 
America  s-a numit 
Pământul făgăduit, 
Şi-a ajuns acea putere 
O ţară cu mare-avere, 
Cea mai mare de pe glob, 
C-un popor nobil şi snob. 
 
 
 
 
 
                                                                   Putere latentă 
 
Ca să-l scape din măcel 
Cu un cerb mai voinicel, 
Calul apelă la om, 
Că-l ştia drept ca un pom. 
 
Omul doborî pe cerb, 
Însă calul cel imberb 
În lanţuri se lăsă prins 
Şi cu nuiele încins, 
 
Că voia să mulţumească 
Celui ce avea putere 
De duşmani să-l mântuiască; 
La el deveni avere. 
 
Acum calul,orice-ar fi, 
La răzbunare gândi: 
 
„Când s-o urca el în şa, 
Eu i-arăt puterea mea: 
Am să-l zvârl ca pe-un gunoi, 
Iar eu,animal de soi, 
 
Am s-arăt la orişicine 
Să nu se pună cu mine, 
Că aşa ascultător 
Şi supus mai tuturor 
 
 
 
 
Cum mă vede orişicare, 
Dacă-arunc eu din picioare, 
Pot să-omor oameni vreo doi 
Şi pe alţii să-i îndoi. 
 
 
 
 
 
 
                                                  Precauţii excesive 
 
 
Ca în „Capra cu trei iezi”, 
Capra,lupul,iedul vezi 
Cum se chinuie să scape 
De cumătrul de pe-aproape 
 
Ce dădea mereu târcoale 
Printre crătiţi,printre oale, 
Ca să mănânce în voie 
Iedul păzit anevoie. 
 
Capra pleacă în pădure 
Să culeagă nişte mure 
Şi-a zis aşa iedului: 
 
-De-auzi glasul lupului 
Gros precum oala dogită 
Şi casa netencuită, 
 
Să taci molcom ca momâia, 
Să te-ascunzi precum tămâia 
Printre candele şi fum, 
Lucruri ce fac destul scrum. 
 
Te-o chema mieros ca mine 
Să deschizi uşa.Fă bine 
Să faci ce te-am învăţat. 
Altfel de necaz am dat. 
 
După ce capra plecă 
Şi puţin se-ndepărtă, 
Glasul ea şi-l îngroşă, 
Bunătatea îngropă, 
 
Şi-şi chemă iedul blajin 
Ca să-l sperie puţin, 
La-ncercare ea să-l pună 
Şi o lecţie să-i spună. 
 
Iedul,auzind afară 
Gălăgie ca în gară, 
Se gândi:” Lupu-a venit! 
Haide,să fiu pregătit.” 
 
Iedul cum îi auzi 
Glasul ce îi hurui, 
Mătură puse în uşă, 
Doape puse-n urechiuşă, 
 
Iară capra când veni 
Lângă uşă ea dormi, 
Până când pe coş intră 
Şi-n casă se strecură. 
 
 
